Príloha č. 2

Smernica
pre postup delegácie SR
na Konferencii ITU vládnych splnomocnencov 2010,
Mexiko, 4. až  22. októbra 2010.

Delegácia Slovenskej republiky sa na rokovaniach Konferencie ITU vládnych splnomocnencov 2010 riadi týmito zásadami schválenými vládou SR dňa .................. 2010

Zásady vychádzajú z nasledujúcich základných princípov:

a)	súlad so základnými dokumentmi týkajúcimi sa sektora elektronických komunikácií SR, prijatými na vládnej alebo rezortnej úrovni (najmä Národná politika pre elektronické komunikácie na roky 2009 - 2013 schválená uznesením vlády č. 360/2009 zo dňa 13. mája 2009), 
b)	súlad so záväzkami SR v oblasti elektronických komunikácií na úrovni EÚ,
c)	súlad so záväzkami SR v oblasti elektronických komunikácií, založenými na medzinárodnej multilaterálnej alebo regionálnej úrovni (ITU, ETSI, CEPT).

Hlavné zásady pre postup delegácie SR  počas rokovaní PP´10 sú:

1.	podporiť závery a uznesenia konferencie v  zmysle medzinárodných zmlúv a vnútroštátnych medzirezortných dohôd a v  súlade s národnou politikou SR v oblasti elektronických komunikácií, 
2.	podporiť návrhy na úpravu ustanovení základných dokumentov ITU (Ústavy a Dohovoru ITU), ktoré nie sú v rozpore s politikou Európskej únie, vlády SR a národnou politikou SR v oblasti elektronických komunikácií, 
3.	presadzovať spoločný postup krajín Európy, najmä v úzkej spolupráci a pod koordináciou EÚ a CEPT (Európska konferencia poštových a telekomunikačných administratív),
4.	podporiť spoločné návrhy európskych krajín pre prácu konferencie, ktorých podporu Slovenská republika podpisom potvrdila,
5.	pri voľbách na vrcholné pozície ITU (generálny tajomník, jeho zástupca, riaditelia úradov sektorov – rádiokomunikačného, štandardizačného a rozvojového), do Rady pre rádiokomunikačný poriadok a do Rady ITU, riadiť sa spoločným stanoviskom  MDPT SR  a  MZV SR,
6.	podporiť návrhy predložené počas rokovaní, smerujúce k zvýšeniu efektívnosti práce ITU.